smcproject/ml-wiki-sentences huggingface dataset:
2017–18 അധ്യയന വർഷം മുതൽ തഞ്ചാവൂരിലെ ശാസ്ത്ര സർവകലാശാലയുമായി സഹകരിച്ച് ശങ്കര നേത്രാലയയാണ് കോളേജ് നടത്തുന്നത്.
മുമ്പ്, ബിർള ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ് സയൻസ് (ബിറ്റ്സ്) പിലാനിയുമായി സഹകരിച്ചാണ് ഇത് പ്രവർത്തിച്ചിരുന്നത്.
എസ്എൻ അക്കാദമി
ഒപ്റ്റോമെട്രി (എം. ഒപ്റ്റോം, ഫെലോഷിപ്പ്, സർട്ടിഫിക്കറ്റ് കോഴ്സുകൾ), ഒഫ്താൽമിക് ഡിസ്പെൻസിംഗ് (ബിഎസ്‌സി), മെഡിക്കൽ ലബോറട്ടറി ടെക്നോളജി (ബിഎസ്‌സി, എംഎസ്‌സി), ഹോസ്പിറ്റൽ ഹെൽത്ത് കെയർ മാനേജ്‌മെന്റ് ( BBA MBA), ഹോസ്പിറ്റൽ അഡ്മിനിസ്ട്രേഷൻ (MHA) മുതലായവയിൽ അക്കാദമി പരിശീലന പരിപാടികൾ നടത്തുന്നു.
ഗവേഷണം വിഷൻ റിസർച്ച് ഫൌണ്ടേഷൻ
വിഷൻ റിസർച്ച് ഫൌണ്ടേഷൻ (വിആർഎഫ്) കഴിഞ്ഞ രണ്ട് ദശകങ്ങളായി ഒക്യുലാർ അണുബാധകൾ, തിമിരം, ട്യൂമറുകൾ, ആൻജിയോജനിസിസ്, നേത്രരോഗങ്ങളുടെ ജനിതക അടിസ്ഥാനം, മറ്റ് നേത്രരോഗങ്ങളുടെ രോഗകാരി എന്നീ മേഖലകളിൽ പ്രധാന പ്രവർത്തനങ്ങൾ നടത്തുന്നു.
വി‌ആർ‌എഫിൽ പ്രവർത്തിക്കുന്ന ശാസ്ത്രജ്ഞർ നേത്രരോഗശാസ്ത്രത്തിൽ ഉൾപ്പെട്ടിരിക്കുന്ന രോഗ പ്രക്രിയകൾ മനസിലാക്കാൻ മെഡിക്കൽ ബയോടെക്നോളജിയിൽ അടിസ്ഥാന സാങ്കേതിക വിദ്യകൾ വികസിപ്പിച്ചെടുത്തിട്ടുണ്ട്.
ഡയഗ്നോസ്റ്റിക് മൈക്രോബയോളജിയിൽ നാല് പേറ്റന്റുകൾക്ക് വിആർഎഫ് അപേക്ഷിച്ചു.
നിച്ചി-ഇൻ സെന്റർ ഫോർ റീജനറേറ്റീവ് മെഡിസിനുമായി സംയുക്തമായി ഒക്യുലാർ ഉപരിതല വൈകല്യങ്ങൾ ചികിത്സിക്കുന്നതിനായി കണ്ടെത്തിയ കോർണിയൽ ലിംബൽ സ്റ്റെം സെൽ ഇൻ വിട്രോ എക്സ്പാൻഷനാണ് ഒരു പേറ്റന്റ്.
ടെലിഒഫ്താൽമോളജി
ഒരു മൊബൈൽ ബസുമായി ചെന്നൈയിൽ നിന്ന് 200 കിലോമീറ്റർ ചുറ്റളവിലുള്ള ഗ്രാമങ്ങളിൽ പ്രാഥമിക നേത്ര സംരക്ഷണം വാഗ്ദാനം ചെയ്യുന്ന ഒരു അദ്വിതീയ ടെലി ഒഫ്താൽമോളജി പദ്ധതി 2003 ൽ മുൻ രാഷ്ട്രപതി ഡോ. എ പി ജെ അബ്ദുൾ കലാം 2003 ൽ ഉദ്ഘാടനം ചെയ്തു.
ഇന്ത്യൻ ബഹിരാകാശ ഗവേഷണ സംഘടനയുടെ സഹായത്തോടെ ശങ്കര നേത്രാലയയിൽ നിന്നുള്ള ഒരു സംഘം രൂപകൽപ്പന ചെയ്ത ഒരു മൊബൈൽ ബസായിരുന്നു പദ്ധതിക്ക് ഉപയോഗിച്ചത്.
ശങ്കര നേത്രാലയ വിമൻസ് ആക്സിലറി (സ്വാൻ)
1984 ൽ പബ്ലിക് ചാരിറ്റബിൾ ട്രസ്റ്റായി രജിസ്റ്റർ ചെയ്ത സ്വാൻ വോളന്റിയർമാർ ശങ്കര നേത്രാലയയിൽ വിവിധ സേവനങ്ങൾ നൽകിവരുന്നു.
പാവപ്പെട്ട രോഗികളുടെ എല്ലാ മെഡിക്കൽ, പോസ്റ്റ് ഓപ്പറേറ്റീവ് ആവശ്യങ്ങളും, ഭക്ഷണവും കണ്ണടയും ഉൾപ്പെടെ, സ്വാൻ സന്നദ്ധപ്രവർത്തകർ പരിപാലിക്കുന്നു.
ഇതുകൂടാതെ, സ്വാൻ വോളന്റിയർമാർ ആശുപത്രിയിലെ രോഗികളെ സഹായിക്കുക, മെഡിക്കൽ റെക്കോർഡ്സ് വകുപ്പ്, ലൈബ്രറി, പേഷ്യന്റ് സർവീസ് ഡിപ്പാർട്ട്മെൻറ് എന്നിവയുമായി സഹകരിക്കുക, കോൺഫറൻസുകൾ, ഇവന്റുകൾ എന്നിവ സംഘടിപ്പിക്കുക, ആശുപത്രി പരിസരത്ത് എസ്ടിഡി ബൂത്തുകൾ യൂട്ടിലിറ്റി, കോഫി ഷോപ്പ് എന്നിവ പരിപാലിക്കുക എന്നിവക്ക് നേതൃത്വം നൽകുന്നു.
അവാർഡുകളും അംഗീകാരങ്ങളും കോർപ്പറേറ്റ് മികവിനുള്ള 2007 ലെ ഇക്കണോമിക് ടൈംസ് അവാർഡുകളിൽ കോർപ്പറേറ്റ് സിറ്റിസൺ അവാർഡ് ശങ്കര നേത്രാലയ നേടിയിട്ടുണ്ട്.
മാൻ ഓഫ് ഔട്ട്ലുക്ക് മാഗസിൻ നടത്തിയ സർവേ പ്രകാരം "ഇന്ത്യയിലെ മികച്ച ഐ ആശുപത്രി" ആയി ശങ്കര നേത്രാലയയെ തിരഞ്ഞെതുത്തിട്ടുണ്ട് (ജൂലൈ 2002).
ആരോഗ്യമേഖലയിലെ മികച്ച ഐടി അഡോപ്ഷന് നാസ്കോമിൽ നിന്ന് ശങ്കര നേത്രാലയയ്ക്ക് അവാർഡ് ലഭിച്ചു.
2008 നവംബർ 26 ന് മുംബൈയിലാണ് ചടങ്ങ് നടന്നത്.
ശങ്കര വാര്യർ ഇംഗ്ലീഷ് വിലാസം https://ml.wikipedia.org/wiki/Sankara_Variar
പതിനാറാം നൂറ്റാണ്ടിൽ ജീവിച്ചിരുന്ന ഇന്ത്യൻ ജ്യോതിശാസ്ത്രകാരനും ഗണിതജ്ഞനുമായിരുന്നു ശങ്കര വാര്യർ (circa. 1500 - 1560 CE).
തൃക്കേട്ടവേളിയിലെ(ഇന്നത്തെ ഒറ്റപ്പാലം ) ശിവക്ഷേത്രത്തിലെ ജോലിക്കാരായിരുന്നു അദ്ദേഹത്തിന്റെ കുടുംബം.
കേരളത്തിലെ ജ്യോതിശാസ്ത്രഗണിത പാരമ്പര്യത്തിലെ അംഗവുമായിരുന്നു ശങ്കര വാര്യർ.
ഗുരുക്കന്മാർ
തന്ത്രസംഗ്രഹത്തിന്റെ രചയിതാവായ നീലകണ്ഠ സോമയാജി (1444-1544)യും യുക്തിഭാഷയുടെ രചയിതാവായ ജയദേവനുമായിരുന്നു അദ്ദേഹത്തിന്റെ ഗുരുക്കാന്മാർ.
നീലകണ്ഠ സോമയാജിയുടെയും ചിത്രഭാനുവിന്റെയും സഹായിയായ നേത്രനാരായണനും ഗുരുവാണ്‌.
ആൾജിബ്ര സമവാക്യത്തിന്റെ തെളിവുകളും വഴികളും ജ്യോതിശാസ്ത്ര കണ്ടുപിടിത്തങ്ങളും നടത്തിയിട്ടുണ്ട്.
ശങ്കര വാര്യരുടെ രചനകൾ
അദ്ദേഹത്തിന്റെതായി അറിയപ്പെടുന്ന രചനകൾ ഇവയാണ്‌ യുക്തിദീപിക -തന്ത്രസംഗ്രഹത്തിന്റെ മറ്റൊരു ഭാഷ്യം.
യുക്തിഭാഷയെ അടിസ്ഥാനമാക്കി രചിച്ചത്.
ലഘു-വിവൃതി -തന്ത്രസംഗഹത്തിന്റെ ചെറു ഭാഷ്യം ക്രിയ-ക്രമകാരി -ഭാസ്ക്കരൻ രണ്ടാമന്റെ ലീലാവതിയുടെ വിശദമായ ഭാഷ്യം 1529ലെ ജ്യോതിശാസ്ത്ര ഭാഷ്യം 1554ലെ ജ്യോതിശാസ്ത്ര കൈപുസ്തകം അവലംബം കേരളീയ ഗണിത-ജ്യോതിശാസ്ത്ര സരണി ആര്യഭടൻ | വടശ്ശേരി പരമേശ്വരൻ | സംഗമഗ്രാമ മാധവൻ | നീലകണ്ഠ സോമയാജി | ജ്യേഷ്ഠദേവൻ | ശങ്കര വാര്യർ | മേൽപ്പത്തൂർ നാരായണ ഭട്ടതിരി | അച്യുത പിഷാരടി | പുതുമന ചോമാതിരി | തലക്കുളത്തൂർ ഭട്ടതിരി | കൈക്കുളങ്ങര രാമവാര്യർ | ശങ്കരനാരായണൻ
ശങ്കരനാരായണ മേനോൻ ചുണ്ടയിൽ ഇംഗ്ലീഷ് വിലാസം https://ml.wikipedia.org/wiki/Sankara_Narayana_Menon_Chundayil
ഉണ്ണി ഗുരുക്കൾ എന്നറിയപ്പെടുന്ന ശങ്കരനാരായണ മേനോൻ ചുണ്ടയിൽ (ഫെബ്രുവരി 15, 1929– ജൂൺ 6, 2023) കേരളത്തിലെ തൃശ്ശൂർ ജില്ലയിലെ ചാവക്കാട് നിന്നുള്ള ഒരു കളരിപ്പയറ്റ് ഗുരുക്കൾ ആയിരുന്നു.
കളരിപ്പയറ്റിലെ അദ്ദേഹത്തിന്റെ സംഭാവനകൾക്ക്, കേരള ഫോക്ലോർ അക്കാദമി ഗുരുപൂജ പുരസ്കാരവും ഇന്ത്യയിലെ നാലാമത്തെ പരമോന്നത സിവിലിയൻ ബഹുമതിയായ പത്മശ്രീയും ഉൾപ്പെടെ നിരവധി ശ്രദ്ധേയമായ അവാർഡുകൾ അദ്ദേഹം നേടിയിട്ടുണ്ട്.
മുടവങ്ങാട്ടിൽ ശങ്കുണ്ണി പണിക്കരുടെയും ചുണ്ടയിൽ കല്യാണിക്കുട്ടി അമ്മയുടെയും മകനായി 1929 ഫെബ്രുവരി 15 നാണ് ശങ്കരനാരായണ മേനോൻ ജനിച്ചത്.
മലബാറിലെ വെട്ടത്തുനാട് രാജാവിന്റെ സൈന്യത്തിലെ പരമ്പരാഗത സൈന്യാധിപരായിരുന്നു അദ്ദേഹത്തിന്റെ കുടുംബം.
ആറാം വയസ്സിൽ അച്ഛൻ ശങ്കുണ്ണിപ്പണിക്കരിൽ നിന്നാണ് മേനോൻ കളരിപ്പയറ്റ് അഭ്യസിക്കാൻ തുടങ്ങിയത്.
പതിനാലാം വയസ്സിൽ മുടവങ്ങാട് കളരിയിൽ അരങ്ങേറ്റം കുറിച്ചു.
16-ാം വയസ്സിൽ കളരി ഗുരുക്കൾ ആയി
ഇന്ത്യൻ ആയോധന കലയായ കളരിപ്പയറ്റ് ഇന്ത്യക്ക് പുറത്ത് പ്രചരിപ്പിച്ച ഉണ്ണി ഗുരുക്കൾ കേരളത്തിന് പുറമേ അമേരിക്ക , യുണൈറ്റഡ് കിംഗ്ഡം , യുണൈറ്റഡ് അറബ് എമിറേറ്റ്സ് , ഫ്രാൻസ് , ബെൽജിയം തുടങ്ങിയ രാജ്യങ്ങളിൽ തന്റെ കളരിപ്പയറ്റ് സ്കൂളിന്റെ ശാഖകൾ ആരംഭിച്ചു.
അമ്പതോളം രാജ്യങ്ങളിൽ കളരിപ്പയറ്റ് അവതരിപ്പിച്ചിട്ടുള്ള അദ്ദേഹത്തിന്റെ സംഘം ഇന്ത്യൻ പ്രധാനമന്ത്രി നരേന്ദ്ര മോദിയുടെ ദുബായ് സന്ദർശന വേളയിലും കളരിപ്പയറ്റ് അവതരിപ്പിച്ചു.
2023 ജൂൺ 6-ന് അദ്ദേഹം അന്തരിച്ചു.
മലപ്പുറം ഒഴൂർ കോഴിശ്ശേരി പുന്നക്കൽ തറവാട്  സ്വദേശിയാണ് ഭാര്യ സൗദാമിനി അമ്മ.
മേനോൻ 33-ആം വയസ്സിൽ സൗദാമിനിയെ വിവാഹം കഴിച്ചു ഇവരുടെ മക്കളായ കൃഷ്ണദാസ് ഗുരുക്കൾ, രാജൻ ഗുരുക്കൾ, ദിനേശൻ ഗുരുക്കൾ എന്നിവരും കളരിപ്പയറ്റ് അഭ്യാസികളാണ്.
നിർമ്മല എന്ന മകളുമുണ്ട്.
പുരസ്കാരങ്ങളും ബഹുമതികളും പത്മശ്രീ 2022 കേരള ഫോക്ലോർ അക്കാദമി ഗുരുപൂജ അവാർഡ് 2019 കേരള കലാമണ്ഡലം രജതജൂബിലി അവാർഡ് നെഹ്‌റു യുവകേന്ദ്ര അവാർഡ് സുവർണമുദ്ര പുരസ്കാരം ഇന്ത്യൻ കളരിപ്പയറ്റ് അസോസിയേഷൻ ലൈഫ് ടൈം അച്ചീവ്‌മെന്റ് അവാർഡ് കേരള ഗവർണർ പി.സദാശിവം ദേശീയ കായിക ദിനത്തിൽ ഉണ്ണി ഗുരുക്കളെ ആദരിച്ചിരുന്നു അവലംബം
യക്ഷിയും ഞാനും
വിനയൻ സംവിധാനം ചെയ്ത് മേഘന രാജ് ,ഗൗതം എന്നിവർ പ്രധാനകഥാപാത്രങ്ങളെ അവതരിപ്പിച്ച് 2010 -ൽ പുറത്തിറങ്ങിയ ഭയാനക ചലച്ചിത്രമാണ് യക്ഷിയും ഞാനും .
ആകാശഗംഗ , വെള്ളിനക്ഷത്രം , അത്ഭുതദ്വീപ് എന്നിവയ്ക്ക് ശേഷം വിനയൻ സംവിധാനം ചെയ്ത മലയാളചലച്ചിത്രമാണ് യക്ഷിയും ഞാനും.
ഗാനങ്ങൾ ഗാനങ്ങൾ ആലപിച്ചർ "വൃന്ദാവനമുണ്ടോ" മധു ബാലകൃഷ്ണൻ "അനുരാഗയമുനേ" കെ.എസ്. ചിത്ര "തേനുണ്ടോ പൂവേ" വിജയ് യേശുദാസ് , Manjari "പൊന്മാനേ" Sithara Krishnakumar "വൃന്ധാവനമുണ്ടോ (karaoke)" Instrumental "അനുരാഗയമുനേ(karaoke)" Instrumental "തേനുണ്ടോ പൂവേ (karaoke)" Instrumental "പൊന്മാനേ (karaoke)" Instrumental പുറത്തേക്കുള്ള കണ്ണികൾ http://yakshiyumnjanum.info Archived 2013-07-21 at the Wayback Machine .
http://popcorn.oneindia.in/title/6951/yakshiyum-njanum.html http://www.nowrunning.com/movie/7293/malayalam/yakshiyum-njanum/index.htm Archived 2012-11-03 at the Wayback Machine .
യക്ഷി ഇംഗ്ലീഷ് വിലാസം https://ml.wikipedia.org/wiki/Yakshini വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇന്ത്യയിൽ പുരാതനകാലം മുതൽക്കേ ആരാധിച്ചു വന്നിരുന്ന ഒരു ആരാധനാ മൂർത്തിയാണ്‌ യക്ഷി .
(ഇംഗ്ലീഷ്: Yakshi).
ഭാരതത്തോളം പഴക്കമുണ്ട് നമ്മുടെ "അമ്മദൈവ" സങ്കല്പങ്ങൾക്ക്.
ചരിത്രാതീത കാലം  ഈ ആരാധന സമ്പ്രദായം നിലനിന്നിരുന്നു എന്നതിന് വ്യക്തമായ തെളിവുകൾ ഉണ്ട്.
വൈദിക സങ്കൽപ്പത്തിൽ നിന്നും  വിഭിന്നമായാണ് യക്ഷി എന്ന ദേവതയോടുള്ള ആരാധന.
ആദിദ്രാവിഡ ഗോത്രക്കാരും മറ്റുമാണ് ഈ വിധാന പൂജ നടത്തിരുന്നത്.
യക്ഷന്റെ സ്ത്രീരൂപമാണ് യക്ഷി.
"ഈ" എന്നാൽ സമ്പത്ത്.
അതായത് ലക്ഷ്മി .
ഈ രീതിയിൽ അമരകോശത്തിൽ പ്രഥമകാണ്ഠത്തിൽ സ്വർഗ്ഗവർഗ്ഗങ്ങളെ പറയുന്ന സ്ഥലത്ത് (ശ്ലോകം 82) വ്യാഖ്യാനം കാണുന്നു.
അങ്ങനെ ചിന്തിക്കുമ്പോൾ യക്ഷി എന്ന പദത്തിന് ലക്ഷ്മി എന്നും അർത്ഥം വരും.
പ്രപഞ്ചത്തിലെ സകലൈശ്വര്യത്തിന്റെയും പ്രതീകമാണ് ലക്ഷ്മി ദേവി.
തന്ത്രശാസ്ത്രത്തിൽ 64000 യക്ഷിണികളുടെ ഉപാസനയെപ്പറ്റി പറയുന്നുവെന്ന് കണ്ടിയൂർ മഹാദേവശാസ്ത്രികൾ .
സൗന്ദര്യലഹരിയുടെ വ്യാഖ്യാനത്തിൽ പറയുന്നു.
ഈ ഗ്രന്ഥങ്ങൾ ഒന്നും തന്നെ ഇന്ന് ലഭ്യമല്ല.
ഇന്ന് ലഭ്യമായത് കിങ്കിണി ശാസ്ത്രത്തിലെ ഉപാസനാരീതിയാണ്.
അവ കഠിനവും നിഷ്ഠപൂർണ്ണവൂമാണ്.
മന്ത്രമഹാർണ്ണവം എന്ന ഗ്രന്ഥത്തിൽ 36 യക്ഷികളെ  കുറിച്ച്  പറയുന്നുണ്ട്.
മന്ത്രവാദ വിഷയത്തിലും ഇവയെ കാണാം.
സമാന്തര മനശ്ശാസ്ത്രത്തിലെ ചില പഠനങ്ങൾ ഈ പ്രതിഭാസത്തെ അത്ര കണ്ട് തള്ളിക്കളയുന്നില്ല.
യക്ഷീ സങ്കൽപം വിവിധ മതങ്ങളിൽ ആദ്യകാല ഹിന്ദുമതത്തിൽ മഥുരയിലെ ഗുമീത് മ്യൂസിയത്തിൽ ഉള്ള യക്ഷിയുടെ ഒരു പ്രതിമ.
വിവിധ മതങ്ങൾ യക്ഷീ സങ്കൽപത്തെ തങ്ങളുടേതാക്കി മാറ്റുവാൻ ശ്രമിച്ചിട്ടുണ്ട്.
ഋഗ്വേദ കാലത്ത് യക്ഷ-യക്ഷീ സങ്കൽപങ്ങളോട് ഹിന്ദു മതം വെറുപ്പും ഭീതിയും കലർന്ന തരം സമീപനമാണ് സ്വീകരിച്ചിരുന്നതെങ്കിലും പിൽക്കാലത്ത്‌ അഥർവ വേദ കാലത്തോടെ ഈ സമീപനത്തിന് മാറ്റം വരിക ഉണ്ടായി.
ഋഗ്വേദ കാലത്ത് യക്ഷർ വൈദികേതര സമൂഹത്തിന്റെ ആരാധനാ മൂർത്തികളായിരുന്നതിനാലാവാം ഇത്തരത്തിൽ അവഗണനയ്ക്ക് പാത്രീഭൂതരായത് എന്ന് അനുമാനിക്കപ്പെദുന്നു.
യക്ഷീസങ്കല്പത്തിന്റെ ആദിമരൂപങ്ങൾ ഹിന്ദു മത ഗ്രന്ഥങ്ങൾ പലതിൽ  നിന്നും ലഭ്യമാണ്.
ഭാഗവതപുരാണത്തിലും മത്സ്യപുരാണത്തിലും വിഷ്ണുപുരാണത്തിലും വായുപുരാണത്തിലും ദേവിഭാഗവതത്തിലും യക്ഷയക്ഷീ പരാമർശങ്ങൾ കാണാവുന്നതാണ്.
കാളിദാസന്റെ മേഘസന്ദേശത്തിൽ കാണുന്ന യക്ഷൻ മേല്പറഞ്ഞ പൗരാണികസങ്കല്പങ്ങളെ മാനിച്ചു കൊണ്ടുള്ളതും ആകുന്നു.
ഇത് കൂടാതെ രാമായണം, മഹാഭാരതം, കഥാസരിത്‌ സാഗരം, ബൃഹത്കഥ എന്നിവയിലും യക്ഷീ സാന്നിധ്യം കാണാനാകും.
ഇവയിലെല്ലാം തന്നെ യക്ഷീയക്ഷർ ഉർവര ദേവതകളായാണു പ്രത്യക്ഷരാകുന്നത്.
പിൽക്കാലത്ത്‌ ജൈന-ബുദ്ധ മതങ്ങൾ യക്ഷീ സങ്കല്പത്തെ ഉൾക്കൊള്ളുവാൻ ശ്രമിക്കുകയും തത്ഫലമായി യക്ഷീപൂജ അഥവാ ആരാധനയ്ക്ക് പ്രചുര പ്രചാരം ലഭിക്കുകയും ചെയ്തു.
ജൈനമതത്തിൽ അംബിക, എല്ലോറയിലെ ഒരു ജൈന യക്ഷീ ശില്പം
തീർത്ഥങ്കരന്മാരുടെ രക്ഷാദേവതകൾ എന്ന നിലയിലായിരുന്നു എട്ടാം നൂറ്റാണ്ടുവരെ ജൈനമതത്തിൽ യക്ഷികൾക്കുള്ള സ്ഥാനം.
എന്നാൽ എട്ടാം നൂറ്റാണ്ടു മുതൽ യക്ഷികളെ സ്വതന്ത്ര ദേവതകളായി ജൈനർ ആരാധിക്കാൻ തുടങ്ങി.
അത്ഭുത സിദ്ധികൾ യക്ഷികളിൽ ആരോപിക്കപ്പെടുന്നതും ഇതേ കാലഘട്ടത്തിലാണ്.
ദക്ഷിണേന്ത്യയിൽ യക്ഷാരാധന രൂപം കൊള്ളുന്നതിനു  ഏകദേശം ഒരു നൂറ്റാണ്ടു മുൻപ് തന്നെ ഉത്തരേന്ത്യയിൽ ജൈന മത വിശ്വാസികൾക്കിടയിൽ യക്ഷ-യക്ഷീ പൂജ നിലവിലുണ്ടായിരുന്നുവെന്നു ചരിത്ര രേഖകൾ പറയുന്നു.
എന്നിരുന്നാൽ തന്നെ ദക്ഷിണേന്ത്യൻ വിശ്വാസങ്ങളും ആരാധനാ രീതികളും ഉത്തരേന്ത്യൻ രീതികളിൽ നിന്നും തികച്ചും വ്യത്യസ്തമായി കാണപ്പെടുന്നു.
യക്ഷീ പൂജയെ കുറിച്ചുള്ള താന്ത്രിക ഗ്രന്ഥങ്ങളേതാണ്ടെല്ലാം തന്നെ ദക്ഷിണേന്ത്യൻ ജൈന സന്യാസിമാർ  രചിച്ചതാണ് എന്ന് രാഘവ വാരിയർ അഭിപ്രായപ്പെടുന്നു.
കേരളത്തിൽ നിലവിലുണ്ടായിരുന്ന യക്ഷ-യക്ഷീ ആരാധനയുടെ തെളിവുകൾക്ക്  ചിതറാൽ, കല്ലിൽ എന്നിവിടങ്ങളിലെ  ഗുഹാക്ഷേത്രങ്ങളിലെ യക്ഷീ വിഗ്രഹങ്ങളെയും  വയനാട്ടിലെ പുല്പ്പള്ളിക്കടുത്തു താഴെക്കാവിൽ നിന്ന് ലഭിച്ച ശിലാലിഖിതങ്ങളെയും ആധാരമാക്കാവുന്നതാണ്.
പ്രാചീന തമിഴ് ദേശത്തെ പല കൃതികളിലും ജൈനരുടെ യക്ഷാരാധനെയെക്കുറിച്ചു പരാമാർശമുള്ളതായി കാണാം.
ഈ പരാമർശങ്ങളിലെല്ലാം തന്നെ യക്ഷ വർഗത്തെ ആരാധന അർഹിക്കുന്നവരായി കണക്കാക്കിപ്പോരുന്നു.
വിവിധ ജൈനയക്ഷികൾ നേമിനാഥ തീർത്തങ്കരന്റെ രക്ഷാദേവത അംബിക(കൂശ്മാണ്ഡിനി), പാർശ്വനാഥന്റെ ശാസനദേവതയായ  പദ്മാവതി, ചന്ദ്രപ്രഭ  തീർത്തങ്കരന്റെ യക്ഷി, ജ്വാലാമാലിനി, മഹാവീരന്റെ യക്ഷി, സിദ്ധായിക...
മുതലായവർ ബുദ്ധ മതത്തിൽ
ഥേരഗാഥകൾ, മഹാവംശം, ജാതക കഥകൾ മുതലായ വിവിധ ഇന്ത്യൻ, തിബത്തൻ ബൗദ്ധഗ്രന്ഥങ്ങളിൽ യക്ഷവർഗത്തെ പറ്റി പരാമർശമുണ്ട്.
യജ്ഞസംസ്കാരത്തിൽ നിന്ന് കാർഷികസംസ്കാരത്തിലെയ്ക്ക് പരിണമിച്ച ഒരു ജനതയുടെ ഉർവര ദേവതകൾ, അതിനെ തുടർന്ന്  ഉദയം കൊണ്ട, അതെ ജനതയെ ഉൾക്കൊണ്ട, മറ്റൊരു മതവിഭാഗത്തിന്റെ ആരാധനാ ദേവതകളായി മാറിയതിനു ഉദാഹരണമാണ് ബൗദ്ധസാഹിത്യത്തിലെ യക്ഷർ.
പല ബുദ്ധഗാഥകളിലും പൈശാചരൂപം പൂണ്ട യക്ഷരെ ബുദ്ധദേവൻ മാനസിക പരിവർത്തനത്തിനു വിധേയരാക്കുന്നതായി കാണാം.
ഹാരിതി, ഗർദ്ദഭ, അംഗുലീമാലൻ, അളവാകൻ എന്നിവരുടെ കഥകൾ ഉദാഹരണം.
ഇവരിൽ  പരിവർത്തനവിധേയരായ യക്ഷികൾ പിന്നീട് മാതൃസ്വഭാവം കൈവരിക്കുകയും ജനങ്ങളെ പരിപാലിക്കുന്നവരായി മാറുകയും ചെയ്യുന്നതു കാണാം.
ബൗദ്ധയക്ഷികളെല്ലാം തന്നെ വൃക്ഷാരാധനയുമായി ബന്ധപ്പെട്ടും നിലകൊള്ളുന്നു.
പിൽക്കാല ഹിന്ദുമതത്തിൽ
പില്ക്കാല ഹിന്ദുമതത്തിൽ കാണപ്പെടുന്ന യക്ഷികൾ, വിശേഷിച്ചും ഹൈന്ദവാരാധനാലയങ്ങളിൽ കണ്ടു വരുന്ന യക്ഷീവിഗ്രഹങ്ങൾ, ബൗദ്ധ-ജൈന യക്ഷികളുമായി അസാമാന്യ സാദൃശ്യം പുലർത്തുന്നു.
യക്ഷിസങ്കൽപം കേരളത്തിൽ
ചോറ്റാനിക്കര ഭഗവതിക്ഷേത്രം കണയന്നൂർ ശ്രീ മഹാദേവക്ഷേത്രം, ചോറ്റാനിക്കര
കണയന്നൂർ ശ്രീ മഹാദേവക്ഷേത്രത്തിലെ യക്ഷിയമ്മ
ഭയനിവാരണത്തിനും, സമ്പത്തിനും സ്ത്രീസൗന്ദര്യ സങ്കല്പങ്ങളുടെ സംരക്ഷണിയായി വാഴുന്ന ചോറ്റാനിക്കര ശ്രീ മഹാദേവക്ഷേത്രത്തിലെ  യക്ഷിയമ്മക്കു പട്ട്, കരിമഷി, ചാന്തു, കരിവള അടങ്ങിയ തട്ടും, പാൽപായസം വഴിപാടും സ്ത്രീകളുടെ വൻഭക്തജന വിശ്വാസവും പ്രസിദ്ധിയും ഏറെയാണ്
ചോറ്റാനിക്കര ദേവീക്ഷേത്ര ഐതിഹ്യത്തിൽ വർണിച്ചിട്ടുള്ള യക്ഷിയമ്മയെ ദേവീ സങ്കല്പത്തിൽ ഉപദേവതയായി പ്രതിഷ്ഠ നടത്തിയ ക്ഷേത്രം.
ആയിരത്തി ഇരുന്നൂരു വര്ഷം പഴക്കം ഈ പുണ്യ പുരാതന ക്ഷേത്രത്തിനു ഉണ്ടെന്നു രേഖകൾ പറയുന്നു.
ചോറ്റാനിക്കര അമ്മയാൽ നിഗ്രഹിക്കപ്പെട്ടു മോക്ഷം ലഭിച്ചു വർഷങ്ങളായിട്ടുള്ള സ്വാതിക പൂജകളാൽ ദേവതഗണത്തിലേക്കു ഉയർന്ന യക്ഷിയമ്മ കേരളത്തിലെ ഏക ഉപദേവതപ്രതിഷ്ഠ ആയിട്ടുള്ള ക്ഷേത്രം ആണ് ചോറ്റാനിക്കരയിലെ കണയന്നൂർ ശ്രീ മഹാദേവക്ഷേത്രം.
ചോറ്റാനിക്കര ഭഗവതി ക്ഷേത്രവുമായി ചടങ്ങുകളിലും ആചാരങ്ങളിലും പൂജകളിലും അടുത്ത ബന്ധമുള്ള ക്ഷേത്രം ആണ്.
ചോറ്റാനിക്കര ദേവിയുടെ ഉത്സവആറാട്ട് എഴുന്നെളിപ്പും ഇറക്കിപൂജയും നടക്കുന്ന ക്ഷേത്രമാണ് കണയന്നൂർ ശ്രീ മഹാദേവക്ഷേത്രം.
ചോറ്റാനിക്കര ദേവീക്ഷേത്രത്തിന്റെ മുൻ അവകാശികൾ ആയിരുന്ന ഇന്ന് ചോറ്റാനിക്കര ക്ഷേത്ര ഊരാളന്മാരായ പള്ളിപ്പുറത്തുമനയുടെ ഉടമസ്ഥതയിൽ ആണ് ഇന്ന് ഈ ക്ഷേത്രം.
ചെറിയനാട് ഗ്രാമത്തിലെ ഒരു യക്ഷിമ്പലത്തിന്റെ സൂചനാ ഫലകം.
സൂചനാ ഫലകത്തിലെ സുന്ദരയക്ഷിയുടെ രൂപം ശ്രദ്ധിക്കുക
ജൈനമതം ജൈനമതത്തിന്റെ വ്യാപനത്തോടെയാണ് കേരളത്തിൽ യക്ഷിആരാധന തുടങ്ങുന്നത്.
എട്ടാം നൂറ്റാണ്ടു മുതൽ കർണ്ണാടക , തമിഴ്‌നാട് എന്നിവിടങ്ങളിൽ യക്ഷി ആരാധന ഉണ്ടായിരുന്നതായി തെളിവുകളുണ്ട്.
കേരളത്തിലും ഈ കാലത്തു തന്നെ ഇതു വ്യാപിച്ചിരുന്നതായി കരുതാം.
തിരുവല്ല വല്ലഭക്ഷേത്രത്തിൽ യക്ഷിയെ ഉപദേവതയായി ആരാധിച്ചിരുന്നതായി തിരുവല്ല ചെപ്പേടുകളിൽ പറയുന്നുണ്ട്.
ജൈന മതത്തിന്റെ വ്യാപനമാണ് കേരളത്തിൽ യക്ഷിസങ്കൽപം വ്യാപിക്കുന്നതിനുള്ള കാരണമായി പറയപ്പെടുന്നത്.
കള്ളിയങ്കാട്  നീലി
ഐതിഹ്യങ്ങളിലും സാഹിത്യരചനകളിലും യക്ഷിസങ്കല്പം ഏറെ സ്വാധീനം ചെലുത്തിയിട്ടുണ്ട്.
തെക്കൻ പാട്ടുകളിലും വില്ലടിച്ചാൻപാട്ടുകളിലും തിരുവിതാംകൂറിലെ നാടോടിക്കഥകളിലും കാണുന്ന ഒരു കഥാപാത്രമാണ് കള്ളിയങ്കാട്ട് നീലി എന്ന യക്ഷി.
ഐതിഹ്യ മാലയിലെ ( കൊട്ടാരത്തിൽ ശങ്കുണ്ണി ശേഖരിച്ച നാടോടിക്കഥകൾ) "കടമറ്റത്ത്‌ കത്തനാർ" എന്ന കഥയിൽ  കത്തനാർ കീഴടക്കി എന്ന് പറയപ്പെടുന്ന യക്ഷി കള്ളിയങ്കാട്ടു നീലി ആണെന്ന് പരക്കെ വിശ്വസിക്കപ്പെടുന്നു.
പ്രസ്തുത കഥയുടെ ചലച്ചിത്ര ഭാഷ്യം, കടമറ്റത്തച്ചൻ , ഈ വിശ്വാസത്തെ അടിസ്ഥാനപ്പെടുത്തിയാകുന്നു.
സി. വി. രാമൻ പിള്ളയുടെ ചരിത്രാഖ്യായിക മാർത്താണ്ഠവർമയിൽ പരാമർശിക്കപ്പെടുന്ന "പഞ്ചവങ്കാട്ടിലെ നീലി" യും കള്ളിയങ്കാട്ടു നീലിയാണെന്ന് കരുതപ്പെടുന്നു.
ഇടശ്ശേരിയുടെ പൂതപ്പാട്ടിൽ നാം കണ്ടുമുട്ടുന്ന പൂതത്തിനു ബുദ്ധമതഗ്രന്ഥങ്ങളിൽ കാണപ്പെടുന്ന ഹാരിതി എന്നാ യക്ഷിയുമായി സാമ്യമുണ്ടെന്ന് രാഘവ വാരിയർ അഭിപ്രായപ്പെടുന്നു.
മറവങ്കോട് യക്ഷി
കാഞ്ഞിരോട്ടു യക്ഷി
ദക്ഷിണ തിരുവിതാംകൂറിലെ കാഞ്ഞിരക്കോടെന്ന പ്രദേശത്തു 'മംഗലത്ത്‌' എന്ന പാതമംഗലം നായർ തറവാട് ഉണ്ടായിരുന്നു.
അവിവാഹിതനായ ഗോവിന്ദൻ ആയിരുന്നു തറവാട്ടു കാരണവർ.
അദ്ദേഹത്തിന്റെ അനുജത്തി ശ്രീദേവി അതിസുന്ദരിയായ ഒരു ഗണികയായിരുന്നു.
വേണാടു ഭരിച്ച രാമവർമ്മ മഹാരാജാവിൻറെ മകനായ രാമൻതമ്പിയ്ക്ക് ഏറെ പ്രിയപ്പെട്ടവൾ ആയിരുന്നു ശ്രീദേവി.
മംഗലത്തെ അനവധി പരിചാരകന്മാരിൽ ഒരുവൻ ആയിരുന്നു ഉത്തമപുരുഷലക്ഷണങ്ങൾ എല്ലാം തികഞ്ഞ രാമൻ.
അവൻ ഒരു പോണ്ടൻനായർ ആയിരുന്നു.
കരുത്തനായ അവന്റെ ചുമലിൽക്കയറി യാത്രചെയ്യുന്ന പതിവു ഗോവിന്ദനും ശ്രീദേവിക്കും ഉണ്ടായിരുന്നു.
ക്രമേണ രാമനിൽ ആസക്തയായ ശ്രീദേവി അവനെ ശിക്ഷിച്ചും ദ്രോഹിച്ചും പ്രണയിച്ചു.
ഗോവിന്ദനും രാമനും ആത്മമിത്രങ്ങളായി മാറിക്കഴിഞ്ഞിരുന്നെങ്കിലും മിത്രത്തെ ശ്രീദേവിയിൽ നിന്നു രക്ഷിക്കാൻ ഗോവിന്ദൻ ഒന്നും ചെയ്തിരുന്നില്ല.
എന്നാൽ ജ്യേഷ്ഠന്റെയും കാമുകന്റെയും ചങ്ങാത്തം അവളെ അസ്വസ്ഥ ആക്കിയിരുന്നു.
ഇതിനെക്കാൾ അവളെ അസ്വസ്ഥമാക്കിയ ഒന്നുണ്ടായിരുന്നെങ്കിൽ അതു രാമന്റെ ഭാര്യാസ്നേഹം ആയിരുന്നു.
അതിനാൽ അവൾ രാമന്റെ പ്രിയതമയെ ഇല്ലാതാക്കി.
ഒരിക്കൽ രാമന്റെ ചുമലിലേറി യാത്ര ചെയ്യുമ്പോൾ ഗോവിന്ദൻ ഇക്കാര്യം വെളിപ്പെടുത്തി.
ഒപ്പം കിടക്കുന്ന ഒരു ദിവസം ശ്രീദേവിയെ രാമൻ കഴുത്തു ഞെരിച്ചു  കൊന്നു.
പ്രതാപിയായ മംഗലത്തു ഗോവിന്ദൻ ഇക്കാര്യം കണ്ടില്ലെന്നു നടിച്ചു.
ശ്രീദേവി ഒരു യക്ഷിയായി കാഞ്ഞിരക്കോട്ടു തന്നെ പുനർജ്ജനിച്ചു.
നിമിഷങ്ങൾക്കുള്ളിൽ അവൾ ഒരു മാദകസുന്ദരിയായി മാറി.
അവൾ രാമനോടു വിവാഹാഭ്യർത്ഥന നടത്തി.
രാമൻ നിരാകരിച്ചു.
അതോടെ അവൾ കരാളരൂപം കൈക്കൊണ്ടു അവനെ ദ്രോഹിച്ചു തുടങ്ങി.
തന്റെ ബഹിശ്ചരപ്രാണനെ ആപത്തിൽനിന്നു രക്ഷിക്കാൻ ബലരാമോപാസകനായ ഗോവിന്ദൻ എത്തി.
മൂന്ന് ഉപാധികൾ അംഗീകരിക്കുന്നതായി പൊന്നും വിളക്കും പിടിച്ചു സത്യം ചെയ്‌താൽ ഒരാണ്ടുകാലം രാമനെ നൽകാം എന്നു ഗോവിന്ദൻ പറഞ്ഞു.
ഉപാധികൾ ഇവയാണ്.
ഒന്ന്, ഒരാണ്ടു കഴിഞ്ഞാൽ അവളെ ക്ഷേത്രം ഉണ്ടാക്കി കുടിയിരുത്തും.
രണ്ടു, ക്ഷേത്രം നശിക്കുമ്പോൾ മോക്ഷത്തിനായി അവൾ നരസിംഹമൂർത്തിയെ ശരണം പ്രാപിക്കണം.
മൂന്നു, ഗോവിന്ദനു രാമനുമായുള്ള ബന്ധം ഈ ജന്മം മാത്രമല്ല ഇനിയുള്ള ജന്മങ്ങളിലും നിലനിൽക്കാൻ ശ്രീദേവിയും പ്രാർത്ഥിക്കണം.
യക്ഷി പൊന്നും വിളക്കും പിടിച്ചു സത്യം ചെയ്തു .
രാമനോടൊപ്പമുള്ള ഒരാണ്ടിനു ശേഷം യക്ഷിയെ ക്ഷേത്രത്തിൽ കുടിയിരുത്തി.
ക്ഷേത്രം നശിച്ചതിൽപ്പിന്നെ സ്വതന്ത്രയായ അവൾ ശ്രീപത്മനാഭസ്വാമി ക്ഷേത്രത്തിലെ തെക്കേടത്തു നരസിംഹസ്വാമിയെ മോക്ഷാർത്ഥം ശരണം പ്രാപിച്ചു.
കാഞ്ഞിരോട്ടു യക്ഷിയമ്മ ഇപ്പോഴും ശ്രീ പത്മനാഭസ്വാമി ക്ഷേത്രത്തിലെ 'ബി' കല്ലറയിൽ നരസിംഹോപസന ചെയ്തു കഴിയുന്നു എന്നാണു വിശ്വാസം .
ഈ യക്ഷിയുടെ മോഹനവും രൗദ്രവും ആയ രൂപങ്ങൾ പത്മനാഭസ്വാമി ക്ഷേത്രത്തിലെ പ്രധാനശ്രീകോവിലിന്റെ തെക്കുപടിഞ്ഞാറേ മൂലയിൽ വരച്ചുവെച്ചിട്ടുണ്ട്.
മറ്റു വിവരങ്ങൾ മലമ്പുഴയിലെ യക്ഷിയുടെ പ്രതിമ
പല യക്ഷികളുടെയും പ്രതിമകൾ ഉണ്ട്.
മലമ്പുഴയിൽ കാനായി കുഞ്ഞിരാമൻ ഒരു യക്ഷിയുടെ പ്രതിമ നിർമ്മിച്ചിട്ടുണ്ട്.
കുരുക്ഷേത്രത്തിന്റെ അതിർത്തിയിൽ സ്ഥിതി ചെയുന്ന പരശുരാമനാൽ നിർമ്മിച്ച ഒരു സ്ഥലമാണ് "യക്ഷിണി തീർത്ഥം".
അവിടം ദർശിച്ചാൽ അശ്വമേധ യാഗത്തിന്റെ ഫലം കിട്ടുമെന്നു മഹാഭാരതം വനപർവ്വം 83-)0 അദ്ധ്യായം 23-)0 ശ്ലോകം പറയുന്നു.
യക്ഷി ഒരു ദേവത തന്നെയാണെന്നും അതിന്റെ നിവേദ്യം ബ്രഹ്മഹത്യാ പാപമോചനത്തിന് ഉത്തമാണെന്ന് മഹാഭാരതം വനപർവ്വം 84-)0 അദ്ധ്യായം 105-)0 ശ്ലോകം പറയുന്നു.
ഭാരതത്തിൽ മാത്രമല്ല ഇവയെ ആരാധിക്കുന്നത്.
ആഫ്രിക്കയിലെ ഗോത്രക്കാരും ചില യുറോപ്യൻ രാജ്യങ്ങളിലെ പുരാണങ്ങളിലും മറ്റും കുട്ടികളെ കുഴലൂതി ആകർഷിച്ചു വെള്ളത്തിൽ മുക്കി കൊല്ലുന്ന "ബാന്പൈപ്പർ" എന്നാ വനദേവതക്ക് നമ്മുടെ "ബാലപ്രദ" എന്ന യക്ഷിയുമായി സാമ്യമുണ്ട്‌.
സ്കാൻഡി നേവിയർ രാജ്യങ്ങളിൽ ആരാധിക്കുന്ന "ഡോൾ" എന്ന ദേവതക്കു കേരളത്തിലെ യക്ഷി സങ്കലപവുമായി സാമ്യമുണ്ട്‌.
ഇതും കാണുക യക്ഷൻ പുറത്തേക്കുള്ള കണ്ണികൾ Encyclopædia Britannica — "Yaksha" RBI Monetary Museum — "Yaksha and Yakshini" Archived 2005-03-19 at the Wayback Machine .
Ideals of Female Beauty in Ancient India Archived 2015-03-06 at the Wayback Machine .
Huntingdon Archive Archived 2015-04-06 at the Wayback Machine .
http://www.asia.si.edu/devi/fulldevi/deviCat44.htm Archived 2012-11-30 at the Wayback Machine .
http://satheesanbhattathiri.webs.com/conceptofyakshi.htm%5Bപ്രവർത്തിക്കാത്ത+കണ്ണി%5D http://www.sooperarticles.com/spirituality-articles/religion-articles/concept-yakshi-225521.html അവലംബം
യക്ഷി (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
യക്ഷി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
യക്ഷി - ഇന്ത്യയിൽ പുരാതനകാലം മുതൽക്കേ ആരാധിച്ചു വന്നിരുന്ന ഒരു ആരാധനാ മൂർത്തി.
യക്ഷി (നോവൽ) - 1967-ൽ പുറത്തിറങ്ങിയ പ്രശസ്തമായ മലയാളം നോവൽ.
യക്ഷി (ചലച്ചിത്രം) - 1968-ൽ പുറത്തിറങ്ങിയ മലയാളചലച്ചിത്രം യക്ഷി, ഫെയ്ത്ത്ഫുള്ളി യുവേഴ്‌സ് - 2012-ലെ ഒരു മലയാളചലച്ചിത്രം.
യക്ഷി (ശിൽപം) - കാനായി കുഞ്ഞിരാമന്റെ ശിൽപ്പം.
യക്ഷി (ചലച്ചിത്രം)
മഞ്ഞിലാസിന്റെ ബാനറിൽ എം.ഒ. ജോസഫ് നിർമിച്ച മലയാളചലച്ചിത്രമാണ് യക്ഷി .
മലയാറ്റൂർ രാമകൃഷ്ണന്റെ ഇതേപേരിലുള്ള നോവലിനെ ആസ്പദമാക്കി തോപ്പിൽ ഭാസി തിർക്കഥയും സംഭാഷണവും എഴുതി നിർമിച്ച യക്ഷി 1968 ജൂൺ 30-ന് കേരളത്തിൽ പ്രദർശനം തുടങ്ങി.
ഈ ചിത്രത്തിന്റെ വിതരണം നടത്തിയത് വിമലാറിലീസാണ്.
അഭിനേതാക്കൾ സത്യൻ അടൂർ ഭാസി എൻ. ഗോവിന്ദൻകുട്ടി ബഹദൂർ ശാരദ ഉഷാകുമാരി സുകുമാരി രാജകോകില രാധിക.
പിന്നണിഗായകർ കെ.ജെ. യേശുദാസ് പി. ലീല പി. സുശീല എസ്. ജാനകി അണിയറപ്രവർത്തകർ നിർമ്മാണം - എം ഒ ജോസഫ് സംവിധനം - കെ.എസ്. സേതുമാധവൻ സംഗീതം - ജി ദേവരാജൻ ഗാനരചന - വയലാർ രാമവർമ്മ ബാനർ - മഞ്ഞിലാസ് വിതരണം - വിമലാറിലീസ് കഥ - മലയാറ്റീർ രാമകൃഷ്ണൻ തിരക്കഥ, സംഭാഷണം - തൊപ്പിൽ ഭാസി ചിത്രസംയോജനം - എം എസ് മണി കലാസംവിധാനം - ആർ ബി എസ് മണി ഛായഗ്രഹണം - മെല്ലി ഇറാനി.
ഗാനം ആലാപനം 1 ചന്ദ്രോദയത്തിലെ എസ്. ജാനകി 2 പത്മരാഗപ്പടവുകൾ പി. സുശീല 3 വിളിച്ചൂ ഞാൻ വിളി കേട്ടൂ പി. സുശീല 4 സ്വർണ്ണച്ചാമരം കെ. ജെ. യേശുദാസ് , പി. ലീല 5 ചന്ദ്രോദയത്തിലെ കെ. ജെ. യേശുദാസ് , എസ്. ജാനകി 6 സ്വർണ്ണച്ചാമരം പി. ലീല .
അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാ ബേസിൽ നിന്ന് യക്ഷി ദി ഹിന്ദുവിൽ നിന്ന് Archived 2012-11-09 at the Wayback Machine .
യക്ഷി മുഴുനീള ചലച്ചിത്രം യക്ഷി
യക്ഷി (ശിൽപം) ഇംഗ്ലീഷ് വിലാസം https://ml.wikipedia.org/wiki/Yakshi_Art മലമ്പുഴയിലെ യക്ഷി
കേരളത്തിലെ മലമ്പുഴ അണക്കെട്ടിനോട് അനുബന്ധിച്ചുള്ള ഉദ്യാനത്തിലെ പ്രശസ്തമായ ശിൽപമാണ് യക്ഷി .
കാനായി കുഞ്ഞിരാമനാണ് ഇതിന്റെ ശിൽപ്പി .
30 അടി ഉയരമുള്ള നഗ്നയായ ഒരു സ്ത്രീരൂപമാണ്  ഈ ശിൽപം.
കാലുകൾ നീട്ടി, മാറിടം ഉയർത്തി, അർദ്ധമയക്കത്തിൽ ആകാശത്തേക്ക് കണ്ണ് ഉയർത്തി മുടിയിഴകളിൽ വിരലോടിക്കുന്ന സ്ത്രീരൂപം സൃഷ്ടിച്ചിരിക്കുന്നത് സിമൻറിലാണ്.
1967ലായിരുന്നു ശിൽപനിർമ്മാണം.
യക്ഷിക്കളം
ഉത്തരകേരളത്തിലെ ഒരു അനുഷ്ഠാനകലയാണ് യക്ഷിക്കളം .
മലബാറിലെ ചില ക്ഷേത്രങ്ങളിൽ ഇതു നടന്നുവരുന്നു.
തൈക്കടപ്പുറം അഴിത്തലയുള്ള ആലിങ്കൽ ഭദ്രകാളി ക്ഷേത്രോത്സവത്തോടനുബന്ധിച്ച് ഇതു വർഷംതോറൂം നടന്നുവരുന്നുണ്ട്.
അഞ്ചു ദിവസം വിപുലമായി കൊണ്ടാടുന്ന ഉത്സവത്തിൽ അഞ്ചു ദിവസവും പകലും സമാപന ദിവസത്തിൽ രാത്രിയും യക്ഷിക്കളം ഉണ്ടാകാറുണ്ട്.
മുക്കുവ സമുദായത്തിൽ ഉള്ളവരാണ്‌ ഇവടെ പൂജ ചെയ്യുന്നതെങ്കിലും ജാതിമതഭേദമന്യേ എല്ലാവരും ഉത്സവം കാണാൻ വരാറുണ്ട്.
യക്ഷി, ഫെയ്ത്ത്ഫുള്ളി യുവേഴ്‌സ് ഇംഗ്ലീഷ് വിലാസം https://ml.wikipedia.org/wiki/Yakshi_%E2%80%93_Faithfully_Yours
പ്രണയാർദ്രമായ നാഗയക്ഷിയുടെ കഥപറയുന്ന 2012ലെ ഒരു ചിത്രമാണു യക്ഷി, ഫെയ്ത്ത്ഫുള്ളി യുവേഴ്‌സ് .
നവാഗതനായ അഭിറാം സുരേഷ് ഉണ്ണിത്താൻ ആണു സംവിധാനം നിർവഹിച്ചിരിക്കുന്നതു.
ഈ ചിത്രത്തിൽ ഫൈസൽ മുഹമ്മദ്, അഖിൽ ദേവൻ, മനോജ് മധുസൂദനൻ, വിഷ്ണു മനോഹർ, അവന്തിക മോഹൻ , പാർവതി, ലിഖിയ തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
സീഷെൽ മൂവീസിന്റെ ബാനറിൽ മധുസൂദനൻ മാവേലിക്കര നിർമ്മിക്കുന്ന ഈ ചിത്രത്തിന്റെ ഛായാഗ്രഹണം ജെമിൻ ജോം അയ്യനേത്ത് നിർവഹിക്കുന്നു.
സംഗീതം- അരവിന്ദ് ചന്ദ്രശേഖർ.
ചിത്രത്തിന്റെ പ്രധാന കഥാപാത്രങ്ങൾ പ്രചോദനം ഉൾക്കൊണ്ടത് മലയാള പുരാണ കൃതിയായ ഐതിഹ്യമാലയിൽ നിന്നാണ്.
യക്ഷി (നോവൽ) ഇംഗ്ലീഷ് വിലാസം https://ml.wikipedia.org/wiki/Yakshi_(novel)
1967-ൽ പ്രസിദ്ധീകൃതമായ മലയാറ്റൂർ രാമകൃഷ്ണന്റെ സൈക്കോളജിക്കൽ ത്രില്ലർ നോവലാണ് യക്ഷി .
തമിഴ് , ഹിന്ദി , ഇംഗ്ലീഷ് ഭാഷകളിൽ യക്ഷി വിവർത്തനം ചെയ്യപ്പെട്ടു.
പ്രസിദ്ധീകരിച്ച വർഷം തന്നെ യക്ഷി സിനിമയായി.
സേതുമാധവൻ സംവിധാനം ചെയ്ത ചിത്രത്തിൽ സത്യൻ , ശാരദ എന്നിവർ മുഖ്യവേഷങ്ങൾ അവതരിപ്പിച്ചു.
1993-ൽ ഓഫ് ദ ഷെൽഫ് പരിപാടിയിൽ ബി.ബി.സി. വേൾഡ് സർവീസ്സിൽ 12 ഖണ്ഡങ്ങളായി യക്ഷി പ്രക്ഷേപണം ചെയ്യപ്പെട്ടു.
2011-ൽ പുറത്തിറങ്ങിയ അകം എന്ന മലയാള ചിത്രവും യക്ഷിയെ ആസ്പദമാക്കിയാണ് നിർമിച്ചിരിക്കുന്നത്.
ശാലിനി ഉഷ നായർ സംവിധാനം ചെയ്ത ചിത്രത്തിൽ ഫഹദ് ഫാസിൽ, അനുമോൾ എന്നിവർ മുഖ്യകഥാപാത്രങ്ങളെ അവതരിപ്പിച്ചു.
നോവലിന് മലയാറ്റൂർ ആദ്യം നിശ്ചയിച്ച ടൈറ്റിൽ മുഖം എന്നായിരുന്നു.
പിന്നീട് കവിയും സുഹൃത്തുമായ വയലാർ രാമവർമ്മയുടെ നിർദ്ദേശപ്രകാരമാണ് യക്ഷി എന്ന ടൈറ്റിൽ സ്വീകരിച്ചത്.
യക്ഷികളെപ്പറ്റി പഠനം നടത്തുകയാണ് കോളേജു ലക്ചററായ ശ്രീനിവാസൻ.
ലാബിലെ ഒരു പരീക്ഷണത്തിനിടെ അയാൾക്ക് സാരമായി പരിക്കേൽക്കുന്നു.
മുഖം കരിഞ്ഞ് വിരൂപനായിത്തീരുന്ന അയാളെ എല്ലാവരും വെറുക്കുന്നു.
ഈ ഘട്ടത്തിലാണ് അയാൾ രാഗിണിയെ കാണുന്നത്.
അതിസുന്ദരിയായ അവൾ വളരെ പെട്ടെന്നുതന്നെ ശ്രീനിവാസനുമായി അടുക്കുന്നു.
അവളോടടുക്കുന്തോറും അയാളുടെ മനസ്സിൽ ഒരു സംശയം ഉടലെടുത്തുകൊണ്ടിരുന്നു - ഇവൾ മനുഷ്യസ്ത്രീ തന്നെയോ?
അതോ തന്റെ പഠനങ്ങൾക്കു പാത്രമായിട്ടുള്ള ഏതെങ്കിലും ഒരു യക്ഷിയോ?
വിവാഹത്തിനു ശേഷവും ഈ സംശയം അയാളെ വിട്ടൊഴിയുന്നില്ല.
കഥാപാത്രത്തിന്റെ മനസ്സിൽ തൊന്നുന്ന ഈ "വെറും" സംശയങ്ങൾ വായനക്കാരനെ സൈക്കഡലിക് വിഭ്രാന്തിയിലേക്കും അനുഭൂതികളിലേക്കും നയിക്കുന്നു.
കഥാന്ത്യത്തിൽ മാത്രമാണ് രാഗിണിയെപ്പറ്റി നോവലിസ്റ്റ് പൂർണ്ണമായും വ്യക്തമാക്കുന്നത്.
അവലംബം ↑ സി. എസ്. വെങ്കിടേശ്വരൻ.
(18 ജൂൺ 2006).
"Auteur par excellence" Archived 2012-11-09 at the Wayback Machine .
ശേഖരിച്ചത് 6 മേയ് 2011.
യക്ഷിക്കഥ ഇംഗ്ലീഷ് വിലാസം https://ml.wikipedia.org/wiki/Fairy_tale 1865 illustration of Hop-o'-My-Thumb and the ogre
യക്ഷിക്കഥ എന്നു വിവക്ഷിക്കുന്ന കഥകൾ പാശ്ചാത്യരാജ്യങ്ങളിലെ നാടോടി പാരമ്പര്യവുമായി ബന്ധപ്പെട്ട കുള്ളന്മാർ, ഭീമാകാരന്മാർ, മെല്വുകൾ, യക്ഷികൾ , മന്ത്രവാദിനികൾ, ഗോബ്ലിനുകൾ, മൽസ്യകന്യകകൾ , തുടങ്ങിയ സാങ്കല്പിക കഥാപാത്രങ്ങളുമായി ബന്ധപ്പെട്ട കഥകളാണ്.
മാന്ത്രിക പരിവേഷം ഇവയ്ക്കുണ്ട്.
മനുഷ്യസാധ്യമല്ലാത്ത കാര്യങ്ങൾ ചെയ്യാൻ ഇവർ പ്രാപ്തരത്രെ.
യക്ഷിക്കഥകൾ ഐതിഹ്യങ്ങളിൽ നിന്നും വ്യത്യസ്തമാണ്.
(ഐതിഹ്യങ്ങളിൽ  സംഭവങ്ങൾ നേരായി വിവരിക്കുന്നു.)
ഒരു യക്ഷിക്കഥപൊലെ എന്നു ഇംഗ്ലിഷ് ഉൾപ്പെടെയുള്ള ഭാഷകളിൽ ശൈലിയുമുണ്ട്.
വിശ്വസിക്കത്തക്കതല്ല ഇത്തരം കഥകൾ എന്നു കേൾവിക്കാർക്കു അറിയാമെങ്കിലും ഭാവനയുണർത്തുന്നവയായതിനാൽ മനുഷ്യർ ഇവ ഇഷ്ടപ്പെടുന്നു.
യക്ഷിക്കഥകൾക്ക് ഐതിഹ്യങ്ങളുടേതുപോലെയോ ഇതിഹാസങ്ങൾ പോലെയോ യഥാർഥ സ്ഥലവുമായോ ജീവിച്ചിരുന്നവരുമായോ സംഭവങ്ങളുമായോ മതവുമായോ ബന്ധമുണ്ടാവണമെന്നില്ല; അവ പലപ്പോഴും തുടങ്ങുന്നത്, യധാർഥ സമയം കാണിക്കാതെ ഒരിക്കൽ ഒരിടത്ത് എന്നൊക്കെയാകും.
യക്ഷിക്കഥകൾ വാമൊഴിയായും വരമൊഴിയായും കാണാൻ കഴിയും.
യക്ഷിക്കഥകളുടെ ചരിത്രം തിരയാൻ പ്രയാസമാണ്, എഴുതിയവ മാത്രമേ നിലനിൽക്കുന്നുള്ളൂ എന്നതാണൂ കാരണം.
പക്ഷെ, വരമൊഴിയായി ലഭിച്ച തെളിവുകൾ വച്ച്, ഇവയ്ക്കു ആയിരക്കണക്ക് വർഷം പഴക്കമുണ്ടെന്ന് അനുമാനിക്കാം.
അന്നു ഈ പേർ ഇത്തരം കഥകൾക്കു ലഭിച്ചിരുന്നില്ല.
യക്ഷിക്കഥ എന്ന പേർ ആദ്യം പ്രയോഗിച്ചത് 17ആം നൂറ്റാണ്ടിന്റെ അവസാന പാദത്തിൽ മദാം ദ ഉൾനോയ് ആയിരുന്നു.
ലോകത്തിലിന്നു നിലനിൽക്കുന്ന യക്ഷിക്കഥകൾ ലോകത്തെ വിവിധ ബഹുസംസ്കാരങ്ങളിൽ നിലനിന്ന നൂറ്റാണ്ടുകൾ പഴക്കമുള്ള കഥകൾക്കു പരിണാമം സംഭവിച്ചതാണ്.
ഈ കഥകൾക്ക് ഇന്നും മാറ്റം സംഭവിച്ചുവരുന്നു.
വളരെ പഴക്കമുള്ള യക്ഷിക്കഥകൾ പ്രായപൂർത്തിയായവരേയും കുട്ടികളേയും ഒരുപോലെ ലക്ഷ്യം വച്ചുള്ളതായിരുന്നു.
ഗ്രിം സഹോദരന്മാരും മറ്റും തങ്ങളുടെ യക്ഷിക്കഥാസമാഹാരത്തിൽ കുട്ടികളെ അഭിസംബോധനചെയ്തിരിക്കുന്നു.
കാലാന്തരത്തിലാണ് കുട്ടികൾക്കായിമാത്രം ഇത്തരം കഥകൾ എഴുതപ്പെട്ടത്.
നാടോടിവിജ്ഞാനീയർ യക്ഷിക്കഥകളെ പല തരത്തിൽ തരംതിരിച്ചിരിക്കുന്നു.